נת'ניאל בוזוליץ'

נת'ניאל בוזוליץ' (באנגלית: Nathaniel Buzolic; נולד ב-4 באוגוסט 1983) הוא שחקן אוסטרלי, המוכר בעיקר בזכות גילום דמותו של קול מייקלסון בסדרה "יומני הערפד" ובסדרת הספין-אוף שלה "המקוריים". בוזוליץ' הוא נוצרי-אוונגליסטי, ויחד עם זאת ממשיך לעמוד הן לצד ישראל והן לצד אמונתו הנוצרית. בשנת 2002 קיבל את תפקידו הראשון באופרת הסבון "קרוב רחוק", בה גילם בתפקיד-אורח את פול צ'למרס. בוזוליץ' הנחה את תוכנית הילדים "סטודיו דיסני" בערוץ דיסני ב-2005. הוא שיחק בתפקיד הראשי בסרט "Offing David" (אנ') ב-2008, לצד השחקן האוסטרלי אדם ג'יי יינד (אנ') ושיחק בתפקידים משניים בסרטים אוסטרליים נוספים. בשנת 2012 החל לגלם את דמותו של קול מייקלסון בסדרה "יומני הערפד". בשנת 2013 הוא חזר לתפקידו גם בסדרת הספין-אוף "המקוריים". בשנים 2014–2015 השתתף בארבעה פרקים של הסדרה "שקרניות קטנות". בשנת 2015 גילם את אחת הדמויות הראשיות בסדרת הסיטקום האמריקאית "Significant Mother" של רשת The CW, בה גילם את הדמות של ג'ימי בארנס, חברו הוותיק של נייט, הדמות הראשית בסדרה. בשנת 2020 גילם את ריצ'רד בסרט האימה "ים כחול עמוק 3" (אנ'). בשנת 2022 גילם בפעם השלישית את דמותו של קול מייקלסון בהופעת אורח בעונתה הרביעית של הסדרה "מורשות". בוזוליץ' נולד בסידני שבאוסטרליה, בנם של מהגרים קרואטים ילידי-יוגוסלביה. הוא סיפר שגדל בשכונתו בקרב קהילה גדולה של מוסלמים צרי-אופקים. הוא התחנך בבית הספר השש-שנתי הקתולי לבנים-בלבד קולג' דה לה סאל(אנ') שבפרוור אשפילד, סידני. לאחר מכן, ב-Australian Theatre for Young People(אנ') ‏(ATYP) שבפרוור האוסטרלי וולומולו שגם הוא ממוקם בניו סאות' ווילס, ומאוחר יותר גם ב-Screenwise Acting School for Film and Television, בוגר שנת 2004. בשלהי שנת 2023, עקב ביקוריו התכופים בישראל, החל גם להתגורר במדינה באופן זמני באותה העת, בפרט לאחר שהחל בקשר זוגי עם כוכבת הרשת והדוגמנית היהודייה-ישראלית, ליה נגה. עף־על־פי שבוזוליץ' מגדיר עצמו כנוצרי־אוונגליסטי אדוק, הוא נודע כפעיל פרו-ישראלי. במבצע שומר החומות של צה"ל ב-2021, ובמלחמת חרבות ברזל של מדינת ישראל ב-2023, הביע תמיכה מובהקת במדינת ישראל ברשתות החברתיות בעיקר באמצעות עמוד האינסטגרם שלו. ב-27 באוקטובר 2023, במהלך תחילת מלחמת חרבות ברזל, הגיע בוזוליץ' לביקור השתתפות בצער והפגנת תמיכה והתנדבות למען אזרחי ישראל. במהלך ביקורו פרסם פוסטים רבים בנושא הטרור הפלסטיני ומתקפת הפתע על ישראל ברשתות החברתיות ואף התראיין על כך בתקשורת הישראלית. זמן קצר אחרי שנחת, הוא נסע לזירת נפילת רקטה בתל אביב, והעלה לרשתות החברתיות תמונה של בניין שנפגע בפגיעה ישירה. בזמן ביקורו אמר בראיון שהפלסטינים והפרו-פלסטינים מפיצים שקרים נגד היהודים.. אחת מיוזומותיו הבולטות היא להעביר את ההסברה הישראלית מ"מצב מתגונן" ל"מצב התקפי" – דהיינו, "לחתור למגע" באופן שיטתי, יזום ובמונים רבים לאין שיעור לעומת העבר, כך שכמה שיותר פרו-ישראליים יגעו בעצביהם וברגושתיהם של משתמשי קצה מהצד השני (ועם כמה שיותר עובדות מבוססות, ברורות ועדכניות) – למרחב הווירטואלי, במדיה החברתית ובטוקבאקים של אתרי חדשות מכל העולם. בשנת 2024 נבחר בוזוליץ' להשיא את משואת חזית ההסברה, יחד עם יוסף חדאד ואלה קינן בטקס הדלקת המשואות בהר הרצל. מדיה וקבצים בנושא נת'ניאל בוזוליץ' בוויקישיתוף נת'ניאל בוזוליץ', ברשת החברתית פייסבוק נת'ניאל בוזוליץ', ברשת החברתית אקס (טוויטר) נת'ניאל בוזוליץ', ברשת החברתית אינסטגרם נת'ניאל בוזוליץ', ברשת החברתית טיקטוק נת'ניאל בוזוליץ', במסד הנתונים הקולנועיים IMDb (באנגלית) נת'ניאל בוזוליץ', באתר AllMovie (באנגלית) נת'ניאל בוזוליץ', במסד הנתונים הקולנועיים KinoPoisk (ברוסית) ענבל חננאל, נעים להכיר: נת'ניאל בוזוליק, התומך הכי גדול של ישראל, במדור "פנאי פלוס" באתר ynet‏, 30 באוקטובר 2023 טקס הדלקת המשואות 2024: משואת חזית ההסברה, באתר מערך הדיגיטל הלאומי Aussie influencer Natebuzz in Israel to fight social media battle, באתר The Times of Israel, ‏6 בנובמבר 2023 (באנגלית) שיראל דילר, ‏הכוכב מהוליווד הגיע לסייע בהסברה: "העולם מאמין לשקרים כי הוא שכח שישראל היא מולדת היהודים", בעיתון מקור ראשון, 29 באוקטובר 2023 אפרת וכטל, ‏ליה נגה יודעת בדיוק מה אתם רואים בה. אתם מוזמנים להסתכל שוב, באתר ‏מאקו‏, 28 במרץ 2024 שיראל דילר, ‏הכוכב מהוליווד הגיע לסייע בהסברה: "העולם מאמין לשקרים כי הוא שכח שישראל היא מולדת היהודים", בעיתון מקור ראשון, 29 באוקטובר 2023 קובי מחט, הכוכב האוסטרלי שמסביר את ישראל בעולם: "חייב להראות את האמת", באתר חדשות 13, 28 באוקטובר 2023 בהמשך להסברה הישראלית שלו: השחקן נת'ניאל בוזוליק נחת בארץ, באתר ‏מאקו‏, 27 באוקטובר 2023